पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी की दूसरी लहर के चलते जिंदगी ठहर सी गई है। लोग डर-डर कर जी रहे हैं। गोहद नगर में इसका खौफ लोगों में साफ दिखाई दे रहा है। हालात इतने बदतर हो गए हैं। स्थिति यह है कि अपने परिजन का दाह संस्कार करने के बाद परिवार के लोग अस्थियां लेने के लिए श्मशान घाट नहीं जा रहे हैं। गौरतलब है कि कोरोना महामारी में देशभर में मौत के आंकड़ों में तेजी से बढ़ोत्तरी हुई है।
वहीं ऐसे ही कुछ आंकड़े गोहद नगर से सामने आए हैं। जहां 26अप्रैल से लेकर 4 मई तक 24 लोगों की मौत हो चुकी है। जिसमें अधिकांश लोग की मौत कोरोना संक्रमण के चलते हुई थी। श्मशान घाट स्टॉफ का कहना है कि आम दिनों में रोजाना एक या दो शव अंतिम संस्कार के लिए आते थे, लेकिन इस कोरोना काल में रोजाना तीन से चार शव दाह संस्कार के लिए आ रहे हैं। वहीं कोरोना संक्रमण के डर से लोग अस्थियां लेने के लिए नहीं आ रहे हैं।
लोगों को जमीन पर करना पड़ रही है अंत्येष्टि
गोहद के बेसली श्मशान घाट में अंत्येष्टि के लिए छह चबूतरे बने हुए हैं। लेकिन अंत्येष्टि के बाद परिजनों के द्वारा अस्थियां न उठाने के कारण सभी चबूतरे खाली नहीं हैं। ऐसे में श्मशान घाट पर अपने परिजन का दाह संस्कार करने के लिए आने वाले लोगों को श्मशान घाट में जमीन पर अंत्येष्टि करना पड़ रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn